EL Επίσημη Εφημερίδα της Ευρωπαϊκής Ένωσης C 119/25

Ανακοίνωση της γαλλικής κυβέρνησης σύμφωνα με την οδηγία 94/22/ΕΚ του Ευρωπαϊκού Κοινοβουλίου και του Συμβουλίου για τους όρους χορήγησης και χρήσης των αδειών αναζήτησης, εξερεύνησης και παραγωγής υδρογονανθράκων (1)

(Γνωστοποίηση σχετικά με αίτηση επέκτασης της αποκλειστικής άδειας αναζήτησης κοιτασμάτων υγρών ή αέριων υδρογονανθράκων, αποκαλούμενης «Permis de Gex»)

(Κείμενο που παρουσιάζει ενδιαφέρον για τον ΕΟΧ)

(2008/C 119/08)

Με αίτηση της 14ης Ιουνίου 2007, όπως διορθώθηκε στις 7 Ιανουαρίου 2008, οι εταιρείες Egdon Resources (New Ventures) Ltd με έδρα Suite 2, 90-96 High Street, Odiham, Hamphshire, RG29 1LP (Ηνωμένο Βασίλειο), Eagle Energy Limited με έδρα 21 Beresford Avenue, East Twickenham, TW1 2PY (Ηνωμένο Βασίλειο) και Nautical Petroleum Plc με έδρα Parnell House, 25 Wilton Road, London SW1V 1YD (Ηνωμένο Βασίλειο) ζήτησαν να τους χορηγηθεί αποκλειστική άδεια πενταετούς διάρκειας για την αναζήτηση κοιτασμάτων υγρών ή αέριων υδρογονανθράκων, αποκαλούμενη άδεια «Permis de Gex», σε έκταση περίπου 932 km2, που καλύπτει μέρος των διοικητικών διαμερισμάτων Haute Savoie, Ain και Jura.

Η άδεια αφορά έκταση που οριοθετείται από τόξα μεσημβρινών και παραλλήλων τεμνομένων στα σημεία των οποίων οι γεωγραφικές συντεταγμένες εμφαίνονται στον πίνακα που ακολουθεί. Ως βάση λαμβάνεται ο μεσημβρινός που διέρχεται από το Παρίσι.

Σημείο A: Σημείο τομής του παραλλήλου 51,60 gr Β με τη γαλλο-ελβετική μεθόριο.

Σημεία Γεωγραφικό μήκος Γεωγραφικό πλάτος B 4,00 gr Α 51,60 gr Β C 4,00 gr Α 51,40 gr Β D 3,90 gr Α 51,40 gr Β E 3,90 gr Α 51,10 gr Β F 4,30 gr Α 51,10 gr Β

Σημείο G: Σημείο τομής του μεσημβρινού 4,30 gr Α με τη γαλλο-ελβετική μεθόριο.

Σημεία A έως G: Γαλλο-ελβετική μεθόριος.

Η έκταση για την οποία ζητείται η χορήγηση της άδειας επικαλύπτεται εν μέρει με την αντίστοιχη της άδειας Moussières, που δημοσιεύθηκε στην Επίσημη Εφημερίδα της Ευρωπαϊκής Ένωσης της 11ης Απριλίου 2007, και περιλαμβάνει και εξωτερικό τμήμα. Μόνο το εξωτερικό τμήμα ανοίγει σε ανταγωνιστικές προσφορές. Το τμήμα οριοθετείται από τόξα μεσημβρινών και παραλλήλων τεμνομένων στα σημεία των οποίων οι γεωγραφικές συντεταγμένες εμφαίνονται στον πίνακα που ακολουθεί. Ως βάση λαμβάνεται ο μεσημβρινός που διέρχεται από το Παρίσι.

Σημείο A: Σημείο τομής του παραλλήλου 51,60 gr Β με τη γαλλο-ελβετική μεθόριο.

Σημεία Γεωγραφικό μήκος Γεωγραφικό πλάτος B 4,00 gr Α 51,60 gr Β C 4,00 gr Α 51,30 gr Β D 3,90 gr Α 51,30 gr Β E 3,90 gr Α 51,10 gr Β F 4,30 gr Α 51,10 gr Β

Σημείο G: Σημείο τομής του μεσημβρινού 4,30 gr Α με τη γαλλο-ελβετική μεθόριο.

Σημεία A έως G: Γαλλο-ελβετική μεθόριος.

Κατάθεση αιτήσεων και κριτήρια χορήγησης δικαιωμάτων

Οι υποβάλλοντες την αρχική αίτηση και τις ανταγωνιστικές αιτήσεις πρέπει να αποδείξουν ότι πληρούν τις προϋποθέσεις που ορίζονται στα άρθρα 4 και 5 του διατάγματος αριθ. 2006-648, της 2ας Ιουνίου 2006, περί εξορυκτικών δικαιωμάτων και δικαιωμάτων υπόγειας αποθήκευσης (Επίσημη Εφημερίδα της Γαλλικής Δημοκρατίας της 3ης Ιουνίου 2006).

Οι ενδιαφερόμενες εταιρείες μπορούν να υποβάλουν ανταγωνιστικές αιτήσεις εντός προθεσμίας ενενήντα ημερών από την ημερομηνία δημοσίευσης της παρούσας γνωστοποίησης, σύμφωνα με τη διαδικασία που περιγράφεται συνοπτικά στην «Ανακοίνωση σχετικά με την απόκτηση δικαιωμάτων εκμετάλλευσης υδρογονανθράκων στη Γαλλία», η οποία δημοσιεύθηκε στην Επίσημη Εφημερίδα των Ευρωπαϊκών Κοινοτήτων C 374 της 30ής Δεκεμβρίου 1994, σ. 11 και καθορίστηκε με το διάταγμα αριθ. 2006-648 περί εξορυκτικών δικαιωμάτων και δικαιωμάτων υπόγειας αποθήκευσης. Οι ανταγωνιστικές αιτήσεις πρέπει να απευθύνονται στον αρμόδιο για τα ορυχεία υπουργό, στην κατωτέρω αναγραφόμενη διεύθυνση.

Οι αποφάσεις σχετικά με την αρχική αίτηση και τις ανταγωνιστικές αιτήσεις λαμβάνονται κατ' εφαρμογήν των κριτηρίων χορήγησης εξορυκτικών δικαιωμάτων που καθορίζονται στο άρθρο 6 του εν λόγω διατάγματος και θα ληφθούν έως τις 18 Ιουνίου 2009.

Προϋποθέσεις και απαιτήσεις σχετικά με την άσκηση και την παύση της δραστηριότητας

Οι αιτούμενοι καλούνται να ανατρέξουν στα άρθρα 79 και 79.1 του μεταλλευτικού κώδικα (code minier) και στο διάταγμα αριθ. 2006-649, της 2ας Ιουνίου 2006, περί εξορυκτικών δραστηριοτήτων, εργασιών υπόγειας αποθήκευσης, αστυνομίας ορυχείων και υπόγειας αποθήκευσης (Επίσημη Εφημερίδα της Γαλλικής Δημοκρατίας της 3ης Ιουνίου 2006).

Για περισσότερες πληροφορίες, οι ενδιαφερόμενοι μπορούν να απευθύνονται στην ακόλουθη διεύθυνση: Μinistère de l'écologie, du développement et de l'aménagement durables (direction générale de l'énergie et des matières premières, direction des ressources énergétiques et minérales, bureau de la législation minière), 61, boulevard Vincent Auriol, Télédoc 133, F-75703 Paris Cedex 13 [τηλ. (33) 144 97 23 02, φαξ (33) 144 97 05 70]. Οι κανονιστικές και νομοθετικές διατάξεις που αναφέρονται ανωτέρω διατίθενται στο δικτυακό τόπο Légifrance: http://www.legifrance.gouv.fr

(1) ΕΕ L 164 της 30.6.1994, σ. 3.